Príloha č. 4
k nariadeniu vlády č. .../2005 Z. z.
Technická dokumentácia a ES vyhlásenie o zhode
1.	Technická dokumentácia
Technická dokumentácia musí umožniť posúdenie zhody prístroja so základnými požiadavkami. Musí obsahovať návrh a výrobu prístroja, najmä:
a)	všeobecný opis prístroja,
b)	osvedčenie o súlade s harmonizovanými normami, ktoré sa uplatňujú úplne alebo sčasti, ak existujú,
c)	ak výrobca neuplatnil harmonizované normy alebo ich uplatnil iba čiastočne, opis a vysvetlenie vykonaných krokov na splnenie základných požiadaviek nariadenia vlády vrátane opisu posudzovania elektromagnetickej kompatibility ustanoveného v prílohe č. 2 bode 1, výsledky projektových výpočtov, vykonané skúšky, protokoly o skúškach, atď.,
d)	stanovisko notifikovanej osoby, ak bol použitý postup uvedený v prílohe č. 3.
2.	ES vyhlásenie o zhode
ES vyhlásenie o zhode musí obsahovať
a)	odkaz na toto nariadenie alebo smernicu uvedenú v prílohe č. 7, ktorá je týmto nariadením prevzatá,
b)	identifikáciu prístroja, na ktorý sa vzťahuje, spôsobom uvedeným v § 9 ods. 1,
c)	názov a adresu výrobcu a v prípade potreby názov a adresu jeho splnomocnenca,
d)	odkaz na špecifikácie, na základe ktorých bola vyhlásená zhoda, s uvedením dátumu, v záujme zabezpečenia zhody prístroja s ustanoveniami tohto naradenia vlády,
e)	dátum vydania vyhlásenia,
f)	totožnosť a podpis osoby splnomocnenej zaväzovať výrobcu alebo jeho splnomocnenca.